Темірбек ауылдық округі

Темірбек ауылдық округі – Жамбыл облысы Байзақ ауданындағы әкімшілік бірлік. 

 Әкімшілік құрамы 
Құрамына Сарыбарақ, Тегістік, Шахан ауылдары кіреді. Орталығы – Тегістік ауылы.«Қазақстан»: Ұлттық энциклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 жыл. ISBN 5-89800-123-9, X том Облыс әкімінің 18.01.1994 жылғы №8 қаулысымен жаңадан Темірбек ауылдық округі болып құрылған.

+ Халқының саны (2009, 2021)2021 жылғы ұлттық халық санағының қорытындылары Елді мекен  2009  2021  2021 2009-ға пайызбен  Ерлер 2009  Ерлер 2021  2021 2009-ға пайызбен  Әйелдер 2009  Әйелдер 2021  2021 2009-ға пайызбен Сарыбарақ ауылы 581 481 82,8 293 250 85,3 288 231 80,2 Тегістік ауылы 738 698 94,6 391 361 92,3 347 337 97,1 Шахан ауылы 794 511 64,4 421 271 64,4 373 240 64,3 Жалпы саны 2113 1690 80 1105 882 79,8 1008 808 80,2

Ауыл маңы
Темірбек деген кісінің (Байзақ датқаның ұрпағы) ұйытқы болуымен осы ауылдың маңынан ағып жатқан өзенге бөгет салып, ауылға каналдар тартып, су апарады. Халықты отырықшылыққа үйретіп, егіншілікке бастамашы болған Темірбектің құрметіне аталмыш бөгетті де осылай атаған.

Сондай-ақ Ақтоған және Қарабөгет деп аталатын бөгеттер бар. "Қарабөгет" - жергілікті халық ауыл маңынан ағып жатқан өзенге қара топырақтан бөгет тұрғызып егіс-алқаптарын сурау мақсатында пайдаланған. Бөгетті қара топырақтан салғандықтан халық оны "Қарабөгет" деп атаған.

"Ақмола" - Талас өзенінің бойында мола (ақ саз балшыққа мал сүті мен ешкінің жүнін қосып иленген).

"Тегістік" - жері отырықшылыққа лайықты, суармалы, ашық алаңқай, әрі тегістеу жер болғандықтан аталған жер.

"Көделі" - жайылым аты. Көделі жайылымның солай аталуының себебі, онда басқа жерлерде кездеспейтін көде деген шөп өседі. Қазақ халқының атам заманнан орнығып, өмір сүріп жатқан жеріне осы ата мекеніндегі өзен, көл, тау, қырат секілді жер бедеріне қарай ат қою дәстүрі кең етек алғаны тарихтан белгілі. Міне, сол кездегі тұрғындар ата дәстүрінен ауытқымай осы жердің атауын көде шөбімен байланыстырып Көделі деп атаған.Жамбыл облысының топономикалық атауларының анықтамалығы

 Дереккөздер 

Санат:Байзақ ауданы ауылдық округтері